DĖL ŠILALĖS RAJONO SAVIVALDYBĖS ADMINISTRACIJOS VIEŠŲJŲ PIRKIMŲ NUOLATINĖS KOMISIJOS PIRMININKO PASKYRIMO

 2021 m. liepos 13 d. Nr. DĮT-26 (5.19 E)

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono savivaldybės administracijos viešųjų pirkimų nuolatinės komisijos (toliau – Komisija) darbo reglamento, patvirtinto Šilalės rajono savivaldybės administracijos direktoriaus 2021 m. sausio 21 d. įsakymu Nr. DĮT-4 (5.19 E) „Dėl Šilalės rajono savivaldybės administracijos Viešųjų pirkimų nuolatinės komisijos sudarymo“, 13 punktu, Šilalės rajono savivaldybės administracijos direktoriaus 2021 m. sausio 21 d. įsakymu Nr. DĮT-5 (5.19 E) „Dėl Šilalės rajono savivaldybės administracijos viešųjų pirkimų nuolatinės komisijos sudarymo“ pakeitimo“, Šilalės rajono savivaldybės tarybos 2021 m. birželio 10 d. sprendimo Nr.T1-158 „Dėl pavedimo Osvaldui Šarmavičiui eiti Šilalės rajono savivaldybės administracijos direktoriaus pareigas“ 1 punktu, atsižvelgdamas į Šilalės rajono savivaldybės administracijos direktoriaus 2021 m. liepos 8 d. įsakymą Nr. DĮA-312 (6.15 E) „Dėl Martyno Remeikio kasmetinių minimalių atostogų“:

1. S k i r i u Osvaldą Šarmavičių, Administracijos direktoriaus pavaduotoją, laikinai einantį direktoriaus pareigas, Komisijos pirmininku, kol bus paskirtas nuolatinis Komisijos pirmininkas arba kol į darbą grįš Komisijos pirmininko pavaduotojas.

2. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktoriaus pavaduotojas,

laikinai einantis direktoriaus pareigas Osvaldas Šarmavičius